
               Institutul Național de Cercetare-Dezvoltare 
                            Medico-Militară ,,Cantacuzino”       
     



ANUNȚ
[bookmark: _Hlk242100238]privind organizarea concursului pentru încadrarea postului vacant de execuție de
[bookmark: _Hlk242879955]referent de specialitate gradul III, din cadrul Compartimentului lucrări și reactivi/ Serviciul Achiziții la U.M. 02484 București


	Postul pentru care se organizează concurs este referent de specialitate gradul III, din cadrul Compartimentului lucrări și reactivi/ Serviciul Achiziții: 8 ore/zi, 40 ore/săptămână, contract individual de muncă pe durată nedeterminată.

	Condițiile generale pentru ocuparea postului
		a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
		b) cunoaște limba română, scris și vorbit;
		c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
		d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
		e) îndeplinește condițiile de studii, de vechime în specialitate şi, după caz, alte condiții specifice potrivit cerințelor postului scos la concurs;
		f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
	g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
	h) nu a comis infracțiunile prevăzute la art. 1, alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35, alin. (1), lit. h).
Documentele obligatorii pentru constituirea dosarului de concurs, conform art. 35 din HG 1336/2022 sunt următoarele:
a) formular de înscriere la concurs adresat comandantului I.N.C.D.M.M „Cantacuzino”- (disponibil la adresa https://cantacuzino.mapn.ro/pages/anunturi-posturi-vacante); 
b) copia actului de identitate sau orice alt document care atestă identitatea, potrivit legii, aflate în termen de valabilitate;
[bookmark: do|ar35|al1|lic]c) copia certificatului de naștere, a certificatului de căsătorie sau a altui document prin care s-a realizat schimbarea de nume, după caz;
[bookmark: do|ar35|al1|lid]d) copiile documentelor care atestă nivelul studiilor (diplomă bacalaureat, diploma de licența și suplimentele la diplome) și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de I.N.C.D.M.M;
[bookmark: do|ar35|al1|lie]e) copia carnetului de muncă, a adeverinței (anexa 3 din H.G. 1336/2022) eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
[bookmark: do|ar35|al1|lif]f) certificat de cazier judiciar sau, după caz, extrasul de pe cazierul judiciar, aflat în termen de valabilitate;
[bookmark: do|ar35|al1|lig]g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
[bookmark: do|ar35|al1|lih]h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
[bookmark: do|ar35|al1|lii]i)  curriculum vitae, model comun european.
j) acordul scris al persoanei care dorește să candideze privind verificarea în vederea obținerii autorizației de acces la informații clasificate sau a certificatului de securitate, corespunzător fișei postului, în condițiile în care este declarată „admisă” la concurs.
 Documentele privind identitatea, studiile, cursurile sau specializările se prezintă și în original în vederea verificării conformității cu acestea. 
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.
Data limită până la care se pot depune dosarele de înscriere la examen este 02.11.2026, ora 15.30, la secretarul comisiei de concurs, tel. contact:. 021.306.92.11. 
        Condiții specifice pentru ocuparea unui post vacant de execuție de personal civil contractual referent de specialitate gradul III, din cadrul Compartimentului lucrări și reactivi/ Serviciul Achiziții:
[bookmark: _Hlk241841635]1. Să fie absolvent de studii universitare absolvite cu diplomă de licență în domeniul economic, contabilitate, financiar;
2. Perfecționări/specializări: curs de expert achiziții publice;


	3. Cunoștințe de operare/programare pe calculator (necesitate și nivel): Microsoft Office Word, Excel și Power Point Presentation, Microsoft Outlook – nivel mediu;
	4. Cerințe specifice: autorizație de acces la informații clasificate nivel STRICT SECRET și certificat de securitate pentru acces la informații nivel NATO SECRET, în acest sens fiind necesar acordul scris al candidaților, prealabil desfășurării probelor de concurs, privind verificarea în vederea obținerii autorizației de acces și a certificatului de securitate la informații clasificate. 
Candidatul declarat „Admis” își va exprima acordul cu privire la procedura de verificare și avizare în vederea autorizării/certificării accesului la informații clasificate, potrivit legii, și completează formularul de bază – date personale, prevăzut în Anexa nr.15 la Hotărârea Guvernului nr. 585/2002 pentru aprobarea Standardelor naționale de protecție a informațiilor clasificate în România, cu modificările și completările ulterioare. 
Totodată va lua cunoștință că, în situația avizării negative, raportul de muncă încetează de drept, conform prevederilor art.56, alin.(1), lit. g) din Legea nr.53/2003 privind Codul muncii, republicată, cu modificările și completările ulterioare;
	5. Vechime în muncă și în specialitatea studiilor: minim 6 luni.
BIBLIOGRAFIE
· Ordinul ministrului finanțelor publice nr. 2.634/2015 privind documentele financiar-contabile, cu modificările și completările ulterioare.
· Legea nr. 98/2016 privind achizițiile publice, cu modificările și completările ulterioare.
· Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016, cu modificările și completările ulterioare.
· Ordonanța de urgență a Guvernului nr. 114/2011 privind atribuirea anumitor contracte de achiziții publice în domeniile apărării și securității, cu modificările și completările ulterioare.
· Legea nr. 101/2016 privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune, precum și pentru organizarea și funcționarea Consiliului Național de Soluționare a Contestațiilor, cu modificările și completările ulterioare.
· Ordinul ministrului apărării naționale nr. M.31/2008 privind competențele de achiziție a produselor, serviciilor și lucrărilor în cadrul Ministerului Apărării Naționale, republicat, cu modificările și completările ulterioare.
· Legea nr. 32/1994 privind sponsorizarea, cu modificările și completările ulterioare.
· Instrucțiunile privind răspunderea materială a militarilor și salariaților civili din Ministerul Apărării Naționale, aprobate prin Ordinul ministrului apărării naționale nr. M.64/2024, cu modificările și completările ulterioare.
· Ordinul ministrului apărării naționale nr. M.256/2024 pentru aprobarea normelor specifice privind organizarea și conducerea contabilității în Ministerul Apărării Naționale.
· Ordonanța Guvernului nr. 121/1998 privind răspunderea materială a militarilor, aprobată prin Legea nr. 25/1999, cu modificările și completările ulterioare.
· Hotărârea Guvernului nr. 119/2019 pentru aprobarea normelor metodologice de aplicare a prevederilor Ordonanței de urgență a Guvernului nr. 46/2018 privind înființarea, organizarea și funcționarea Oficiului Național pentru Achiziții Centralizate, cu modificările și completările ulterioare.
TEMATICĂ
Planificarea resurselor bugetare și clasificația economică
· Noțiuni generale privind bugetul instituției și utilizarea fondurilor alocate.
· Identificarea și centralizarea necesităților de produse, servicii și lucrări.
· Încadrarea cheltuielilor în articolele și alineatele clasificației economice.
· Corelarea necesităților cu fondurile disponibile și cu programul anual al achizițiilor publice.
· Responsabilitățile compartimentului solicitant și ale structurilor financiar-contabile.
Dispoziții generale privind achizițiile publice – Legea nr. 98/2016
· Principiile achizițiilor publice: transparență, tratament egal, nediscriminare, proporționalitate și asumarea răspunderii.
· Definiții și noțiuni de bază: autoritate contractantă, operator economic, contract de achiziție publică și acord-cadru.
· Tipurile de contracte: furnizare, servicii și lucrări.
· Stabilirea valorii estimate și interdicția divizării artificiale a achiziției.
· Conflictul de interese și respectarea concurenței între operatorii economici.
Reguli generale de participare și desfășurare a procedurilor de atribuire
· Condițiile generale de participare a operatorilor economici.
· Motivele de excludere și criteriile de calificare și selecție.
· Capacitatea profesională, economică și tehnică a operatorilor economici.
· Documentele solicitate participanților, inclusiv DUAE, atunci când este aplicabil.
· Elaborarea specificațiilor tehnice clare, verificabile și nediscriminatorii.
Modalități de atribuire a contractelor de achiziție publică
· Achiziția directă: condiții de aplicare, modalități de realizare și documente justificative.
· Procedurile de atribuire prevăzute de lege și condițiile de aplicare a acestora.
· Alegerea modalității de achiziție în funcție de valoarea estimată și de obiectul contractului.
· Criteriile de atribuire și factorii de evaluare a ofertelor.
· Acordul-cadru și contractele subsecvente.
Organizarea și desfășurarea procedurii de atribuire – HG nr. 395/2016
· Referatul de necesitate: rol, conținut și justificarea achiziției.
· Programul anual al achizițiilor publice și actualizarea acestuia.
· Elaborarea documentației de atribuire și a caietului de sarcini.
· Utilizarea SEAP, publicarea documentației și gestionarea solicitărilor de clarificări.
· Evaluarea ofertelor, comunicarea rezultatului, încheierea contractului și constituirea dosarului achiziției.
Particularități privind achiziția reactivilor
· Identificarea și centralizarea necesarului de reactivi, elaborarea cerințelor tehnice și verificarea documentelor de conformitate și a fișelor cu date de securitate, după caz, cu respectarea prevederilor legale aplicabile.
Contestațiile în materia achizițiilor publice – Legea nr. 101/2016
· Persoanele care au dreptul să formuleze contestații și condițiile exercitării acestui drept.
· Actele autorității contractante care pot fi contestate.
· Conținutul contestației și documentele necesare.
· Termenele de contestare și modul de calcul al acestora.
· Obligațiile autorității contractante după primirea unei contestații.
Soluționarea contestațiilor
· Rolul și competențele Consiliului Național de Soluționare a Contestațiilor.
· Etapele soluționării contestațiilor și documentele analizate.
· Drepturile și obligațiile părților implicate.
· Soluțiile pe care le poate pronunța CNSC și măsurile de remediere.
· Căile de atac împotriva deciziilor și efectele acestora asupra procedurii.
Suspendarea procedurii de atribuire
· Noțiunea și scopul suspendării procedurii de atribuire.
· Condițiile legale în care poate fi dispusă suspendarea.
· Diferența dintre suspendarea și anularea procedurii.
· Efectele suspendării asupra derulării procedurii și încheierii contractului.
· Obligațiile autorității contractante privind respectarea măsurilor dispuse.
Termenele de soluționare a contestațiilor
· Termenele legale aplicabile depunerii și soluționării contestațiilor.
· Diferența dintre termenul de contestare și termenul de soluționare.
· Comunicarea actelor și transmiterea documentelor solicitate.
· Consecințele nerespectării termenelor procedurale.
· Evidența corespondenței și urmărirea termenelor în cadrul procedurii.
Soluțiile pe care le poate pronunța CNSC
· Admiterea contestației în tot sau în parte.
· Respingerea contestației în condițiile prevăzute de lege.
· Dispunerea măsurilor de remediere a actelor sau operațiunilor nelegale.
· Anularea actelor ori a procedurii, în situațiile prevăzute de lege.
· Efectele deciziei CNSC și obligațiile autorității contractante privind punerea acesteia în aplicare.
		Notă: Actele normative se studiază cu modificările și completările ulterioare.

ATRIBUȚIILE POSTULUI:
Scopul principal al postului: încheierea și derularea contractelor de achiziții publice.
Calendarul de desfășurare a concursului:
	Nr.
crt.
	ETAPIZAREA ACTIVITĂȚII
	DATA/ORA
	Locație

	1.
	Depunerea dosarelor de concurs
	20.10-02.11.2026
 Intervalul orar 08.30 – 15.30
	I.N.CD.M.M  „Cantacuzino”
-Punct acces Splaiul Independenței nr. 103, la secretarul comisiei-tel 021.306.92.11

	2.
	Selecția dosarelor de concurs
	03.11.2026
	I.N.CD.M.M „Cantacuzino”

	3.
	Afișarea rezultatelor selecției dosarelor de concurs
	04.11.2026
	I.N.CD.M.M „Cantacuzino”
-Avizier  Punct acces Splaiul Independenței nr. 103
-Site institut: https://cantacuzino.mapn.ro/pages/anunturi-posturi-vacante

	4.
	Depunerea eventualelor contestații cu privire la rezultatul selecției dosarelor de concurs
	05.11.2026
Intervalul orar 08.30-15.30
	I.N.CD.M.M  „Cantacuzino”
-Punct acces Splaiul Independenței nr. 103, la secretarul comisiei-tel. 021.306.92.11

	5.
	Soluționarea eventualelor contestații cu privire la rezultatul selecției dosarelor de concurs și afișarea rezultatelor soluționării contestațiilor
	06.11.2026

	I.N.CD.M.M  „Cantacuzino”
-Avizier  Punct acces Splaiul Independenței nr. 103
-Site institut: https://cantacuzino.mapn.ro/pages/anunturi-posturi-vacante

	6.
	Desfășurarea primei probe din concurs, proba scrisă
	10.11.2026
Intervalul orar 13.30-15.30
                      
	I.N.CD.M.M  „Cantacuzino”
Bibliotecă

	7.
	Notarea și afișarea rezultatului la proba scrisă
	11.11.2026
	I.N.CD.M.M  „Cantacuzino”
-Avizier  Punct acces Splaiul Independenței nr. 103
-Site institut: https://cantacuzino.mapn.ro/pages/anunturi-posturi-vacante

	8.
	Depunerea eventualelor contestații cu privire la rezultatul probei scrise
	12.11.2026
Intervalul orar 08.30-15.30
	I.N.CD.M.M  „Cantacuzino”
-Punct acces Splaiul Independenței nr. 103, la secretarul comisiei-tel. 021.306.92.11

	9.
	Soluționarea eventualelor contestații cu privire la rezultatul probei scrise și afișarea rezultatelor
	13.11.2026

	I.N.CD.M.M  „Cantacuzino”
-Avizier  Punct acces Splaiul Independenței nr. 103
-Site institut: https://cantacuzino.mapn.ro/pages/anunturi-posturi-vacante

	10.
	Susținerea probei interviului
	17.11.2026
Începând cu ora 13.30
	I.N.CD.M.M  „Cantacuzino”
Bibliotecă

	11.
	Notarea interviului și afișarea rezultatului la interviu
	18.11.2026
	I.N.CD.M.M  „Cantacuzino”
-Avizier  Punct acces Splaiul Independenței nr. 103
-Site institut: https://cantacuzino.mapn.ro/pages/anunturi-posturi-vacante

	12.
	Depunerea eventualelor contestații ale rezultatului interviului
	19.11.2026
Intervalul orar 08.30-15.30
	I.N.CD.M.M  „Cantacuzino”
-Punct acces Splaiul Independenței nr. 103, la secretarul comisiei-tel. 021.306.92.11

	13.
	Soluționarea contestațiilor cu privire la rezultatul interviului și afișarea rezultatului soluționării acestora
	20.11.2026
	I.N.CD.M.M  „Cantacuzino”
-Avizier  Punct acces Splaiul Independenței nr. 103
-Site institut: https://cantacuzino.mapn.ro/pages/anunturi-posturi-vacante

	14.
	Comunicarea rezultatelor finale ale concursului
	23.11.2026
	I.N.CD.M.M  „Cantacuzino”
-Avizier  Punct acces Splaiul Independenței nr. 103
-Site institut: https://cantacuzino.mapn.ro/pages/anunturi-posturi-vacante



NOTE:
1. Eventualele contestații se pot depune după selecția dosarelor și după fiecare probă de concurs. Rezultatul final al concursului nu se contestă.
1. Prevederile actelor normative cuprinse în bibliografie se studiază cu modificările și completările ulterioare, după caz.

